LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2006 M. BIRŽELIO 12 D. ĮSAKYMO NR. 3D-240 „DĖL VALSTYBINĖMS (PERDUOTOMS SAVIVALDYBĖMS) ŽEMĖS ŪKIO FUNKCIJOMS ATLIKTI SKIRTŲ LĖŠŲ APSKAIČIAVIMO METODIKŲ PATVIRTINIMO“ PAKEITIMO

2014 m. gruodžio 17 d. Nr. 3D-971

Vilnius

P a k e i č i u Melioracijos ir hidrotechnikos statinių eksploatavimo valstybinėms (perduotoms savivaldybėms) funkcijoms atlikti skirtų lėšų apskaičiavimo metodiką, patvirtintą Lietuvos Respublikos žemės ūkio ministro 2006 m. birželio 12 d. įsakymu Nr. 3D-240 „Dėl Valstybinėms (perduotoms savivaldybėms) žemės ūkio funkcijoms atlikti skirtų lėšų apskaičiavimo metodikų patvirtinimo“, ir išdėstau ją nauja redakcija (pridedama).

Žemės ūkio ministrė	Virginija Baltraitienė

SUDERINTA

Lietuvos savivaldybių asociacijos

2014-11-21 raštu Nr. (18)-SD-862

PATVIRTINTA

Lietuvos Respublikos žemės ūkio ministro

2006 m. birželio 12 d. įsakymu Nr. 3D-240

(Lietuvos Respublikos žemės ūkio ministro

2014 m. gruodžio 17 įsakymo Nr. 3D-971
redakcija)

MELIORACIJOS IR HIDROTECHNIKOS STATINIŲ EKSPLOATAVIMO VALSTYBINEI
(VALSTYBĖS PERDUOTAI SAVIVALDYBĖMS) FUNKCIJAI ATLIKTI SKIRTŲ LĖŠŲ
APSKAIČIAVIMO METODIKA

1. Melioracijos ir hidrotechnikos statinių eksploatavimo valstybinei (valstybės perduotai savivaldybėms) funkcijai (toliau – melioracijos funkcija) atlikti skirtų lėšų apskaičiavimo metodika nustato valstybės biudžeto lėšų poreikio apskaičiavimą ir valstybės biudžeto lėšų paskirstymą savivaldybėms melioracijos funkcijai atlikti.

2. Lėšų poreikis melioracijos funkcijai atlikti savivaldybėse įvertinamas Valstybei nuosavybės teise priklausančių melioracijos statinių ir melioracijos sistemų naudojimo būklės vertinimo, melioracijos darbų finansavimo taisyklių, patvirtintų Lietuvos Respublikos žemės ūkio ministro 2013 m. kovo 21 d. įsakymu Nr. 3D-211 „Dėl valstybei nuosavybės teise priklausančių melioracijos statinių ir melioracijos sistemų naudojimo, būklės vertinimo ir melioracijos darbų finansavimo taisyklių patvirtinimo“, nustatyta tvarka.

3. Savivaldybės iki einamųjų metų balandžio 1 d. pateikia Lietuvos Respublikos žemės ūkio ministerijai (toliau – Ministerija) informaciją dėl valstybės biudžeto lėšų poreikio melioracijos funkcijai atlikti apskaičiavimo.

4. Atsižvelgdama į valstybės biudžeto galimybes, Ministerija turi teisę polderių sistemoms eksploatuoti nustatyti iki 20 procentų ir tvenkiniams eksploatuoti iki 10 procentų metinės lėšų sumos, numatytos melioracijos funkcijai atlikti.

5. Likusią lėšų sumą ministerija paskirsto:

5.1. 70 proc. pagal nusausintų žemės ūkio naudmenų plotą savivaldybėse hektarais;

5.2. 30 proc. pagal valstybei nuosavybės teise priklausančių ir savivaldybių patikėjimo teise valdomų magistralinių griovių ilgį kilometrais.

__________________